रहेजा ग्रुप की हैथवे के पास जीटीपीएल हैथवे में 37.3 फीसदी हिस्सेदारी है। हैथवे की 51.3 फीसदी हिस्सेदारी को 2,940 करोड़ में खरीदने के साथ रिलायंस को जीटीपीएल हैथवे की 19 फीसदी हिस्सेदारी मिल गई है। सेबी की गाइडलाइंस के मुताबिक, रिलायंस ने 82.65 रुपये प्रति शेयर की कीमत पर 25.64 फीसदी शेयर को खरीदने के लिए ओपन ऑफर का भी ऐलान किया है, जिस पर कंपनी कुल 238.37 करोड़ रुपए खर्च करेगी। जीटीपीएल का गुजरात में दबदबा है, जहां इसके पास 67 फीसदी मार्केट शेयर या 40 लाख सब्सक्राइबर्स हैं। इसके साथ ही यह 24 फीसदी मार्केट शेयर के साथ पश्चिम बंगाल की दूसरी सबसे बड़ी कंपनी है। अभी कंपनी की देश के 11 राज्यों के 500 शहरों में पहुंच है। वह 20,000 लोकल केबल ऑपरेटर्स के साथ काम करती है।